ⵎⵓⵃⴰⵎⵎⴰⴷ ⵛⴰⵃⵕⵓⵕ

ⵎⵓⵃⴰⵎⵎⴰⴷ ⵛⴰⵃⵕⵓⵕ ⵉⵍⵓⵍ ⴷ ⴳ ⵓⵙⴳⴳⵯⴰⵙ ⵏ (1938 ⴳ ⵉⴱⵔⵉⵔ ⵖ 11 ⴳⵉⵙ ) ⴳ ⴷⵉⵎⴰⵛⵇ , ⵉⴳⴰ ⴰⵎⵜⵡⴰⵍ ⴷ ⵓⵎⴰⵔⴰ ⴷ ⵓⵎⵔⵣⵓ ⴷ ⵓⵎⵙⵡⵉⵏⴳⵉⵎ ⴰⵙⵓⵔⵉ . ⴷ ⵉⴳⴰ ⵢⴰⵏ ⵓⵎⵙⵡⵉⵏⴳⵉⵎ ⵍⵍⵉ ⵢⵉⴼⵔⵔⵓⵏ ⵜⵉⵖⴰⵡⵙⵉⵡⵏ ⵙ ⵜⵎⵏⵍⵍⵉⵜ . ⴷ ⵉⴳⴰ ⴰⵙⵍⵎⴰⴷ ⵏ ⵜⵏⵣⴳⴳⵉⵜ ⵜⵓⵖⵔⵉⵎⵜ ⴳ ⵜⵙⴷⴰⵡⵉⵜ ⵏ ⴷⵉⵎⴰⵛⵇ . ⴷ ⵉⵜⵜⵓⵙⵙⴰⵏ ⴱⴰⵀⵔⴰ ⴳ ⵓⵎⴰⴹⴰⵍ ⴰⵍⵉⵙⵍⴰⵎⵉ . ⵙⵍⴰⵡⴰⵏ ⴰⴽⴽⵯ ⵉⴷⵍⵉⵙⵏ ⵏⵏⵙ ⵍⵍⵉ ⴷ ⵉⵙⵙⵓⴼⵖ ,ⵡⵉⵍⵍⵉ ⴷ ⵉⵡⵉⵏ ⵢⴰⵜ ⵜⵖⵔⵉ ⵜⴰⵜⵔⴰⵜ ⵉ ⵓⴷⵍⵓⵙ ⵏ ⵕⴱⴱⵉ , ⵢⴰⵏ ⴳⵉⵙⵏ ⵍⵍⵉ ⵉⴳⴰⵏ ⵙ ⵡⴰⵙⵙⴰⵖ "ⴰⴷⵍⵉⵙ ⴷ ⵍⵇⵓⵕⴰⵏ - ⵜⵉⵖⵔⵉ ⵜⴰⵜⵔⴰⵔⵜ " ⴷ ⵓⴷⵍⵉⵙ ⵏ "ⵙⵉⵡⴰⵍⴰ ⵉⵏⴰⵖⵉⵣⵏ ⵉⵎⴰⵢⵏⵓⵜⵏ ⵉ ⵍⴼⵉⵇⵀ ⴰⵍⵉⵙⵍⴰⵎⵉ - ⵍⴼⵉⵇⵀ ⵏ ⵜⵎⵖⴰⵔⵜ " ⴷ ⵉⴳⴰ ⵢⴰⵏ ⵙⴳ ⵉⵎⵙⵡⵉⵏⴳⵉⵎⵏ ⵍⵍⵉ ⵔⴰ ⴷ ⵉⵖⴰⵎⴰ ⴳ ⵓⵎⵣⵔⵓⵢ ⵏ ⵓⵡⵏⴳⵉⵎ ⴰⵍⵉⵙⵍⴰⵎⵉ .(ⵜⴰⵄⵕⴰⴱⵜ) ⵜⴰⵔⵉⴷⵉⵔⵜ ⵏ ⵛⴰⵃⵕⵓⵕ   

ⴳ ⵓⵙⴳⴳⵯⴰⵙ ⵏ 1938 ⵉⵍⵓⵍ ⴷ ⵎⵓⵃⵎⵎⴰⴷ ⵛⴰⵃⵕⵓⵕ ⴳ ⴷⵉⵎⴰⵛⵇ , ⴷ ⵉⴳⴰ ⴱⴰⴱⴰⵙ ⴰⴽⵓⴷⴰⵏⵏ ⴰⵊⵢⵢⴰⵔ ⴷ ⵉⴳ ⵢⴰⴷⵍⵍⵉ ⴱⴰⴱⴰⵙ ⴰⵏⵍⵎⴰⴷ ⴷⴰⵔ ⵛⵛⵉⵅ ⴰⵍⴱⴰⵏⵉ . ⵉⵙⵎⴷ  ⵜⵉⵖⵔⵉ ⵏⵏⵙ ⴳ ⵓⵙⵉⵏⴰⵏ ⵏ ⴷⵉⵎⴰⵛⵇ ⵢⴰⵎⵥ ⵜⴰⵙⵉⵏⴰⵏⵜ ⵜⴰⵎⴰⵜⴰⵢⵜ ⴳ ⵓⵙⴳⴳⵯⴰⵙ ⵏ 1958 , ⴷ ⵉⵎⵓⴷⴷⵓ ⵜⵉⵣⵉ ⵢⴰⵏⵏ ⵙ ⵜⴰⵎⵓⵏⵜ ⵜⴰⵙⵓⴼⵢⴰⵜⵉⵜ ⴰⴱⴰⵛ ⴰⴷ ⵉⵙⵎⴷ ⵉ ⵜⵖⵔⵉ ⵏⵏⵙ ⴳ ⵜⵏⵣⴳⴳⵉⵜ ⵜⵓⵖⵔⵉⵎⵜ. ⴷ ⵢⴰⵎⵥ ⴰⴷⵉⴱⵍⵓⵎ ⵏⵏⵙ ⴳ ⵜⵙⴷⴰⵡⵉⵜ ⵏ ⵎⵓⵚⴽⵓ ⵖ 1964, ⴷ ⵢⵓⵔⵔⵉ ⴷ ⵙ ⴷⵉⵎⴰⵛⵇ  ⵉⵙⵡⵓⵔⵉ ⴳⵉⵙ ⴳ ⵜⵖⵉⵡⴰⵏⵜ ⵏ ⵜⵏⵣⴳⴳⵉⵜ ⵜⵓⵖⵔⵉⵎⵜ. ⵉⴷⴷⵓ ⵙ ⵢⴰⵜ ⵜⵙⴷⴰⵡⵉⵜ ⴳ ⵉⵕⵍⴰⵏⴹⴰ ⵉⵖⵔ ⵏⵏ ⵖⵉⵏ ⴷ ⵢⴰⵎⵥ ⴷ ⴳⵉⵙ ⵜⴰⵙⵍⴽⵉⵏⵜ ⵏ ⵍⵎⴰⵚⵟⵕ ⴰⵙⴳⴳⵯⴰⵙ ⵏ 1969 ⴷ ⴹⴹⵓⴽⵜⵓⵕⴰ ⴳ ⵓⵙⴳⴳⵯⴰⵙ ⵏ 1972 ⵜⴰⵥⵍⴰⵢⵜ ⵏ ⵍⵎⵉⴽⴰⵏⵉⴽ ⴰⴽⴰⵍ ⴷ ⵜⵙⵉⵢⵉⵏ . ⴷ ⵉⵙⵙⵏⵜⵉ ⴳ ⵜⵖⵔⵉ ⵏⵏⵙ ⵉ "ⵜⵙⵙⵓⴳⵣⵜ ⵜⵉⵏⵥⵉⵥⵜ" ⴷ ⵉⵍⵍⴰ ⴰⴽⵓⴷⴰⵏⵏ ⴳ ⵉⵕⵍⴰⵏⴹⴰ ⴹⴰⵕⴰⵜ ⵏ ⵉⵎⵏⵖⵉ ⵏ 1967 -1970 . ⴷ ⵜⵉⵡⵙ ⴰⵙ ⵜⵎⵥⵍⴰ ⵏ ⵜⵓⵙⵏⴰⴽⵜ ⴳ ⵜⵖⵔⵉ ⴰⴷ ⵏⵏⵙ .ⴷ ⵉⵣⵣⵔⵉ ⴳ ⵜⵖⵔⵉ ⵏ ⵍⵇⵓⵕⴰⵏ ⵎⴰⴷ ⵉⵜⵜⴳⴳⴰⵏ 40 ⵏ ⵓⵙⴳⴳⵯⴰⵙ ⴷ ⴰⵡⴷ ⵉⴳⴰ ⵙⴳ ⵡⵉⵍⵍⵉ ⵉⵏⵏⵓⵕⵥⵎ ⵜⴰⴳⴳⵓⵔⵜ ⵏ ⵜⵎⴰⴳⵍⴰⵢⵜ ⴳ ⵓⴷⵍⵉⵙ ⵏ ⵕⴱⴱⵉ .

ⴷ ⴰⵡⴷ ⵉⵙⴽⵔ ⴰⵣⵣⵔⴰⵢ ⵉ ⴽⵉⴳⴰⵏ ⵏ ⵉⵔⵎⴰⵏ ⵏ ⵓⵙⴳⴷ . ⵣⵓⵏ ⴷ ⵜⴰⵙⵜⴳⴳⴰⵔⵜ ⴷ ⴰⵡⴷ ⴳⵔ ⵍⵉⵙⵍⴰⵎ ⴷ ⵜⴼⵍⵙⵜ . ⴷ ⴰⵡⴷ ⴷ ⵎⴰⵏⵉⴽ ⵙ ⴷⴰ ⵉⴱⵟⵟⵓ ⵡⴰⵢⴷⴰ ⴷ ⵜⵖⵍⴰⴼⵜ , ⴷ ⴰⵡⴷ ⴰⵎⵣⴰⵔⴰⵢ ⴳⵔ ⵎⵓⵃⵎⵎⴰⴷ ⴰⵎⴰⵣⴰⵏ ⴷ ⵎⵓⵃⵎⵎⴰⴷ ⴰⵔⵇⵇⴰⵙ ⴷ ⵜⵓⴳⴷⵜ ⵏ ⵜⵖⴰⵡⵙⵉⵡⵉⵏ ⵢⴰⴹⵏ .

 ⴽⵔⴰ ⵏ ⵡⴰⵔⵔⴰⵜⵏ ⴷ ⵉⴳⵉⵜⵏ ⵏⵏⵙ  

• ⴰⴷⵍⵉⵙ ⵏ "ⴰⴷⵍⵉⵙ ⴷ ⵍⵇⵓⵕⴰⵏ - ⵜⵉⵖⵔⵉ ⵜⴰⵜⵔⴰⵔⵜ (1990 )" : ⴰⴷⵍⵉⵙ ⴰⴷ ⵉⴷⵔⴰ ⴳⵉⵙ ⴽⵉⴳⴰⵏ ⵏ ⵜⵖⴰⵡⵙⵉⵡⵉⵏ , ⵜⴰⵎⵣⵡⴰⵔⵓⵜ ⵉⴳⴰ ⵜⵜ ⵎⴰⵙ ⴷ ⴰⴷⵍⵉⵙ ⵓⵔ ⴷ ⵏⵜⵜⴰ ⴰⴷ ⵉⴳⴰⵏ ⵍⵇⵓⵕⴰⵏ, ⴷ ⵓⵙⵏⵎⵍ ⵏ ⵍⵉⵙⵍⴰⵎ ⴷ ⴰⵙⵏⴳⵉⵔⵉ ⵏ ⵓⵡⴰⵏⴽ ⴷ ⵓⵙⴳⴷ ⴷ ⴽⵉⴳⴰⵏ ⵏ ⵜⵖⴰⵡⵙⵉⵡⵏ ⵢⴰⴹⵏ.

• ⴰⴷⵍⵉⵙ ⵏ " ⴰⵡⴰⵏⴽ ⴷ ⵡⴰⵎⵓⵏ " (1994)  : ⵍⵍⵉⴳ ⴳⵉⵙ ⵉⵙⴰⵡⵍ ⵖⴼ ⵜⵡⵊⴰ ⴷ ⵓⵡⴰⵏⴽ ⴷ ⵓⴱⵕⴰⵡ ⴷ ⵜⴳⵔⴰⵡⵍⴰ ⴷ ⴽⵔⴰ ⴽⵓⵍⵍⵓ ⵢⴰⴹⵏ .

• ⴰⴷⵍⵉⵙ ⵏ "ⵍⵉⵙⵍⴰⵎ ⴷ ⵓⴼⵓⵍⵙ "(1996).

• ⴰⴷⵍⵉⵙ ⵏ "ⵙⵉⵡⴰⵍⴰ ⵉⵏⴰⵖⵉⵣⵏ ⵉⵎⴰⵢⵏⵓⵜⵏ ⵉ ⵍⴼⵉⵇⵀ ⴰⵍⵉⵙⵍⴰⵎⵉ ⵍⴼⵉⵇⵀ ⵏ ⵜⵎⵖⴰⵔⵜ " (2000) : ⵍⵍⵉⴳ ⴳⵉⵙ ⵉⵙⴰⵡⵍ ⵅⴼ ⴽⵉⴳⴰⵏ ⵏ ⵜⵖⴰⵡⵙⵉⵡⵉⵏ ⵣⵓⵏ ⴷ ⵜⵉⵖⴰⵔⵉⵡⵉⵏ ⴷ ⵜⵎⵍⵙⵉⵜ ⵏ ⵜⵎⵖⴰⵔⵜ ⴷ ⵜⵎⵙⵜⴳⴳⴰⵔⵜ ⴷ ⵜⴽⴰⵙⵉⵜ ⵏⵖ ⴰⵢⴷⴰ ⴷ ⵜⵖⵍⴰⴼⵜ ⴷ ⵜⵓⴳⴷⵜ ⵏ ⵜⵖⴰⵡⵙⵉⵡⵉⵏ ⵢⴰⴹⵏ .

• ⴰⴷⵍⵉⵙ ⵏ ⵜⵉⵏⵇⵇⵉⵙⵉⵏ ⵏ ⵍⵇⵓⵕⴰⵏ - ⵜⵉⵖⵔⵉ ⵜⴰⵜⵔⴰⵔⵜ  .(ⵜⴰⵄⵕⴰⴱⵜ) ⵉⴷⵍⵉⵙⵏ ⵏ ⵛⴰⵃⵕⵓⵕ 

 ⵉⵖⴰⵡⴰⵙⵏ ⵏⵏⵙ ⵉⵜⵍⴼⴰⵣⵉⵢⵏ  

• ⴰⵖⴰⵡⴰⵙ ⵏ "ⴰⵏⵖⵎⵉⵙ/ⴰⵏⵉⵎⴰⵍ ⴰⵏⵓⴼⵍⴰⵢ "ⴷ ⵍⵍⵉⴳ ⵉⵙⴽⵔ ⴰⵎⵙⴰⵡⴰⵍ  ⴷ ⵄⴷⵏⴰⵏ ⵉⴱⵕⴰⵀⵉⵎ ⴳ ⵓⵙⴳⴳⵯⴰⵙ ⵏ 2015 , ⴷ ⵉⴼⴽⴰ ⴳⵉⵙ ⴰⵙⴳⵣⵍ ⵏ ⵓⵙⵖⵏⵓ ⵏⵏⵙ ⵏ ⵓⵡⵏⴳⵎ ⴷ ⵜⴱⵔⵉⴷⵜ ⵏⵏⵙ ⵜⴰⵎⴰⵢⵏⵓⵜ ⴳ ⵉⴳⵔ ⵏ ⵓⵡⵏⴳⵎ ⴰⵍⵉⵙⵍⴰⵎⵉ .

• ⴰⵖⴰⵡⴰⵙ " ⴰⵡⵔⵉⵎⵉⵍ ⵙⵎⵏⵍⵍⵉⵏ"  ⴳ ⵓⵙⴳⴳⵯⴰⵙ ⵏ 2017 , ⵉⵡⴰⵜⵙ ⴳ ⵓⵖⴰⵡⴰⵙ ⴰⴷ ⴰⴷ ⵢⵉⵍⵉ ⵢⴰⵏ ⵓⵎⵙⴰⵡⴰⵍ ⵍⵍⵉ ⵉⴳⴰⵏ ⴰⵎⵏⴼⴰⵊⴰ. ⵉⵡⴰⵜⵙ ⴳⵉⵙ ⴰⴷ ⵙⵡⵓⵔⵉⵏ ⵎⵉⴷⴷⵏ ⵓⵏⵍⵍⵉ ⵏⵏⵙⵏ ⴳ ⵓⵔⵎⴰⵙ ⵏ ⵉⴹⵕⵉⵚⵏ ⵏ ⵍⵇⵓⵕⴰⵏ .ⵉⵖⴰⵡⴰⵙⵏ ⵏⵏⵙ ⴰⵖⴰⵡⴰⵙ ⵏⵏⵙ ⴰⵜⵉⵍⵉⴼⵉⵣⵢⵓⵏⵉ 

 ⵜⴰⵎⵜⵜⴰⵏⵜ ⵏⵏⵙ  

ⵉⵎⵎⵓⵜ ⵛⴰⵃⵕⵓⵕ ⴳ ⵓⵙⴳⴳⵯⴰⵙ ⵏ 2019 ⴳ ⴷⵓⵊⴰⵏⴱⵉⵔ ⴳ 21 ⴳⵉⵙ , ⴳ ⵜⵎⴰⵣⵉⵔⵜ ⵏ ⴰⴱⵓ ⴹⴰⴱⵉ  ⴳ ⵍⵉⵎⴰⵕⴰⵜ , ⴳ ⵓⵡⵜⴰⵢ ⵏ 81 ⵏ ⵓⵙⴳⴳⵯⴰⵙ . ⴷ ⴰⵡⵉⵏ ⵜ ⵙ ⴷⵉⵎⴰⵛⵇ ⴰⵛⴽⵓ ⵉⵏⵏⴰ ⴰⵙⵏ ⴷⴰⵜ ⴰⴷ ⵉⵎⵎⵜ ⵔⵉⵖ ⴰⴷ ⵏⵏ ⵜⵜⵓⵎⴹⴰⵍⵖ ⴳ ⵜⵙⵎⴹⵍⵜ ⵏ ⵜⵡⵊⴰ ⵉⵏⵓ. ⴷ ⵜⵎⵜⵜⴰⵏⵜ ⵏⵏⵙ ⵜⴳⴰ ⵢⴰⵏ ⵓⵏⵖⵎⵉⵙ ⵍⵍⵉ ⴱⴰⵀⵔⴰ ⵉⵖⴰⵎⴰⵏ ⴳ ⵎⵉⴷⴷⵏ ⵍⵍⵉ ⴷⴰⵔ ⵉⵄⵣⵣⴰ ⴰⵛⴽⵓ ⵉⴽⴽⴰ ⵜ ⵉⵏⵏ ⴰⵔ ⵉⴼⵔⵔⵓ ⵜⵉⵖⴰⵡⵙⵉⵡⵉⵏ ⵙ ⵢⴰⵜ ⵜⵖⴰⵔⴰⵙⵜ ⵉⵔⵅⴰⵏ ⴰⵔ ⴽⵉⵖ ⵜⵍⴽⵎ ⴰⵏⵍⵍⵉ ⵏ ⵎⵉⴷⴷⵏ , ⴷ ⵉⵙⴽⵔ ⴰⵣⵣⵔⴰⵢ ⵉ ⴽⵉⴳⴰⵏ ⵏ ⵜⵖⴰⵡⵙⵉⵡⵏ ⵍⵍⵉ ⵢⴰⴷⵍⵍⵉ ⵓⵔ ⵔⵎⵉⵙⵏ ⵎⵉⴷⴷⵏ ⴳ ⵓⵙⴳⴷ .ⵜⴰⵎⵜⵜⴰⵏⵜ ⵏⵏⵙ 

 ⴰⵢⵍⵍⵉ ⴼⵍⵍⴰⵙ ⵉⵜⵜⵓⵏⵏⴰⵏ ⴷ ⵜⴰⵙⵙⴰⵙⵉⵏ ⵏⵏⵙ  

ⴽⵔⴰ ⴳ ⵉⵎⵙⵡⵉⵏⴳⵉⵎ ⵏ ⵓⵙⴳⴷ ⵓⴼⴰⵏ ⵏⵏ ⴳⵉⵙ ⵢⴰⵜ ⵜⵔⵎⵉⵜ ⴰⴱⴰⵛ ⴰⴷ ⵉⵙⴳⴰⴷⴷⴰ ⴰⵡⵏⴳⵎ ⴰⵍⵉⵙⵍⴰⵎⵉ ⴷ ⴰⵙⴳⴷⴰⵏ ⴷ ⵜⵙⵜⵔⴰⵔⵜ ⵏⵏⵙ , ⴷ ⵉⵡⵙⵏ ⴰⵙ .ⴷ ⵍⵍⴰⵏ ⵡⵉⴷⴰ ⴼⵍⵍⴰⵙ ⵉⵏⵏⴰⵏ ⵢⵓⵛⴽⴰ ⴷ ⴰⴷ ⵉⴼⵓⴽⴽⵓ  ⴷ  ⴰⴷ ⵉⵙⵎⵎⴰⵜⵜⵉ  ⵜⴰⵖⵍⴰⵏⵜ ⵏ ⵎⵓⵃⵎⵎⴰⴷ ⵙⴳ ⵜⵔⵓⵙⵙⵏⴰ ⴷ ⴷⴼⴼⵉⵔ ⵍⵍⵉ ⴳ ⵏⵏ ⵜⵍⵍⴰ .

ⵎⴰⵛⴰ  ⵍⵍⴰⵏ ⴽⵔⴰ ⵏ ⵉⵎⵙⵡⵉⵏⴳⵉⵎ ⵢⴰⴹⵏ ⵍⵍⵉ ⴼⵍⵍⴰⵙ ⵉⵙⴽⵔⵏ ⵜⵓⵣⵍⵜ ⴳ ⴷⴰⵔ ⵜⵉⵎⵔⵙⴰⵍ ⵜⵉⵙⴳⴷⴰⵏⵉⵏ ⵜⵉⴱⵍⴷⴰⵢ ,ⵣⵓⵏ ⴷ  "ⵍⴰⵥⵀⴰⵕ "ⵙⵍⴰⵡⴰⵏ ⴰⴽⴽⵯ  "ⵉⵔⴳⴰⵣⵏ ⵏ ⵓⵙⴳⴷ" ⴷ "ⵉⵎⴰⵙⵙⴰⵏ ⵏ ⵓⵙⴳⴷ" . ⴷ ⵃⵚⵕⵏ  ⵜⵓⴳⴷⵜ ⵏ ⵉⴷⵍⵉⵙⵏ ⵏⵏⵙ ⴳ ⴽⵔⴰ ⵏ ⵉⵡⴰⵏⴽⵏ ⴰⵎⵎ ⵙⵙⴰⵄⵓⴷⵉⵢⴰ ⴷ ⵎⵉⵚⵕ ⴳ ⵓⵣⵎⵣ ⴰⵏⵏ .ⴷ  ⵏⵏⴰⵏ ⴰⵙ ⵉⵔⴳⴰⵣⵏ ⵏ ⵓⵙⴳⴷ ⵎⴰⵙ ⵜⴳⵉⴷ ⴰⵎⵏⴱⴰⵍ. ⴷ ⵙⴽⵔⵏ ⴷⵉⵙ ⵜⵓⴳⴷⵜ ⵏ ⵉⵏⵎⵓⵇⵇⴰⵔ ⴷ ⵉⵎⵙⴰⵡⴰⵍⵏ. 

 ⴽⵔⴰ ⴳ ⵜⵉⵏⵏⴰⵢⵉⵏ ⵏⵏⵙ  

• ⴽⵓⴷⵏⵏⴰ ⵜⵔⵏⴰ ⵜⵓⵙⵙⵏⴰ ⵏ ⵓⴼⴳⴰⵏ ⵜⵔⵏⴰ ⴷ ⵜⵍⴻⵍⵍⵉ ⵏⵏⵙ , ⴷ ⴽⵓⴷⵏⵏⴰ ⵜⵔⵏⴰ ⵜⵍⴻⵍⵍⵉ ⵏⵏⵙ ⵜⵔⵏⴰ ⴷ ⵜⵏⴰⴼⴳⴰⵏⵜ ⵏⵏⵙ, ⴷ ⴽⵓⴷⵏⵏⴰ ⵜⵔⵏⴰ ⵜⵏⴰⴼⴳⴰⵏⵜ ⵏⵏⵙ ⵉⵔⵏⴰ ⴷ ⵓⵃⵉⴷⵉ ⵏⵏⵙ ⵉ ⵕⴱⴱⵉ .

• ⴰⵙⴳⴷ ⵉⴳⴰ ⵢⴰⵜ ⵜⵎⵙⵍⴰⵢⵜ ⵍⵍⵉ ⴷⴰⵔ ⴰⵎⵢⴰⵙⵙⴰ ⴷ ⵓⵏⵓⴳⴳⴰ ⴰⵏⴰⴼⴳⴰⵏ , ⴷ ⵓⵔ ⵉⵅⵚⵚⴰ ⴰⴷ ⴳⵉⵙ ⵉⵜⵜⵓⵙⵎⵔⴰⵙ ⵓⴱⵣⵣⴻⵣ .

• ⵉⴳ ⵜⵔⵉⴷ ⵜⵓⵎⵔⵜ ⵏ ⵜⴳⵉⵔⴰ ⵏ ⴷⴷⵓⵏⵉⵜ , ⵙⵙⵓⵎⵔ ⵎⵉⴷⴷⵏ ⴳ ⴷⴷⵓⵏⵉⵜ .

• ⵓⵔ ⴰⵙ ⵏⵓⴼⵉ ⴰⴷ ⵏⴽⵛⵎ ⴳ ⵓⵙⴳⴷ ⵏ ⵕⴱⴱⵉ ⵙ ⵜⵔⵓⴱⴱⴰ . ⴰⵔ ⴽⵉⵖ ⴷ ⵏⴼⴼⵓⵖ ⴳ ⵓⵙⴳⴷ ⵏ ⵉⴷ ⴱⴰⴱⴰⵜⵏⵖ ⵙ ⵜⵔⵓⴱⴱⴰ.

• ⵖⵔⴰⵜ ⴰⴷⵍⵉⵙ ⵏ ⵕⴱⴱⵉ ⴱⵍⴰ ⵜⴽⵚⵓⴹⵎ . ⴷ ⴱⵍⴰ ⴼⵍⵍⴰⵙ ⵜⴽⵚⵓⴹⵎ . ⴰⵜⵉ ⵕⴱⴱⵉ ⵓⵔ ⴰⵔ ⵉⵜⵜⵎⵣⵍⵉⵡ .

• ⵉⵖ ⵏⵔⴰ ⴰⴷ ⵏⵔⵎⵙ ⴰⵙⴳⴷ ⴰⵍⵉⵙⵍⴰⵎⵉ ⵍⵃⴰⵏⴰⴼⵉ ⵙ ⵎⴽⵍⵍⵉ ⵙ ⵉⵔⴰ ⵕⴱⴱⵉ ⴰⴷ ⵜ ⵏⵔⵎⵙ . ⵉⵅⵚⵚⴰ ⴰⵖ ⴰⴷ ⵏⵏ ⵏⵙⵔⵙ ⴰⵢⴷⴰ ⴳ ⵜⵙⴳⴰ ⵢⴰⵏⵏ , ⴷ ⵏⵙⵙⵏⵜⵉ ⴳ ⵓⴹⵕⵉⵚ ⴰⵎⵙⵔⵙⵍ ⵏ ⵓⵙⴳⴷ ⵍⵍⵉ ⵜ ⵉⴳⴰⵏ ⴷ ⵓⴷⵍⵉⵙ ⵏ ⵕⴱⴱⵉ .

• ⵕⴱⴱⵉ ⵏⵜⵜⴰ ⴰⴷ ⴷⴰⵔ ⵉⵍⵍⴰ ⵓⵣⵔⴼ ⴰⴷ ⵉⵏⵏⴰ ⵉ ⵜⵖⴰⵡⵙⴰ ⵜⵀⵔⵛ/ⵜⵎⵓⴳⵉ  . ⴷ ⵜⴰⵡⵓⵔⵉ ⵏ ⵓⵡⴰⵏⴽ ⵉⴳⴰ ⵜ ⴰⴷ ⵜⵜⵙⴽⵔ ⴷ ⴰⴷ ⵜⵜⴼⴽ ⵉ ⵉⵏⵎⵓⵔⴰⵏ ⵏⵏⵙ ⵜⵓⴷⵔⵜ ⵜⴰⵎⵎⴰⴽⴰⵢⵜ  ,ⵓⵔ ⴷ ⴰⴷ ⵜⵏ ⵜⴰⵣⵏ ⵙ ⵜⵓⵔⵜⵉⵜ/ⵍⵊⵏⵜ .

• ⵜⴰⵏⴱⴰⴹⵜ ⵏ ⵓⵡⴰⵏⴽ ⵓⵔ ⵖⵓⵔⵙ ⵉⵍⵍⵉ ⵓⵣⵔⴼ  ⴰⴷ ⵜⴻⵜⵜⴽⵛⵎ ⴳ ⵉⵎⵢⴰⵙⵙⴰⵜⵏ ⵉⵙⴳⴷⴰⵏ ⴳⵔ ⴰⴼⴳⴰⵏ ⴷ ⵕⴱⴱⵉ ⵏⵏⵙ , ⴷ ⴰⵙⵡⵓⵔⵉ ⵏ "ⵓⵔ ⵉⵍⵍⵉ ⵓⴱⵣⵣⴻⵣ ⴳ ⵓⵙⴳⴷ " ⵉⵅⵚⵚⴰ ⵜ ⴰⴷ ⵉⴼⴽ/ⵉⴹⵎⵏ ⵜⵉⵍⴻⵍⵍⵉ ⵏ ⵉⵖⴰⵍⵏ ⵙ ⵡⴰⵏⴰⵡ ⵏⵏⴰ ⴳⴰⵏ .ⴽⵔⴰ ⴳ ⵖⴰⵍⵍⵉ ⴷ ⵉⴼⵍ  

 ⵥⵕ ⵓⴳⴳⴰⵔ 
ⵙⵓⵔⵢⴰ

ⵎⵓⵃⵎⵎⴰⴷ ⴰⵕⴽⵓⵏ

ⴰⵙⴳⴷ

ⵍⵉⵙⵍⴰⵎ

ⴰⴷⵍⵉⵙ ⴷ ⵍⵇⵓⵕⴰⵏ - ⵜⵉⵖⵔⵉ ⵜⴰⵜⵔⴰⵔⵜ

ⵜⴰⵜⵡⴰⵍⵜ ⵏ ⵜⵓⵖⵔⵉⵎⵜ

ⵍⵇⵓⵔⴰⵏ

 ⵉⵙⴰⵖⵓⵍⵏ 
(ⵙ ⵜⵄⵕⴰⴱⵜ) ⴰⵎⵙⴰⵡⴰⵍ ⴷ ⵎⵓⵃⴰⵎⵎⴰⴷ ⵛⴰⵃⵕⵓⵕ    ⴰⵎⵙⴰⵡⴰⵍ ⵎⵓⵃⴰⵎⵎⴰⴷ ⵛⴰⵃⵕⵓⵕ

(ⵙ ⵜⵄⵕⴰⴱⵜ) ⴰⵎⵙⴰⵡⴰⵍ ⴰⴽⴷ ⵛⴰⵃⵕⵓⵕ   ⴰⵎⵙⴰⵡⴰⵍ ⴰⴽⴷ ⵛⴰⵃⵕⵓⵕ

ⴰⵎⵙⴰⵡⴰⵍ ⴰⴽⴷ ⵎⵓⵃⵎⵎⴰⴷ   ⴰⵎⵙⴰⵡⴰⵍ ⴳⵔ ⵎⵓⵃⵎⵎⴰⴷ ⵛⴰⵃⵕⵓⵕ ⴷ ⵉⵎⵙⵡⵉⵏⴳⵉⵎⵏ ⵉⵙⵍⴰⵎⵉⵢⵉⵏ

10.   ⴰⵎⵙⴰⵡⴰⵍ ⴷ ⵛⴰⵃⵕⵓⵕ

11.   ⴰⴷⵍⵉⵙ ⵏ ⵍⵉⵙⵍⴰⵎ ⴷ ⵜⴼⵍⵙⵜ ⵙ ⵜⴰⵄⵕⴰⴱⵜ